

1.
GENERELLE BESTEMMELSERPRIVATE 


Fotballserien i HBIK spilles etter følgende reglement, og i følgende rekkefølge:


HBIK sitt reglement, NBF sitt reglement, og NFF sitt reglement.

1.1.
Det spilles i divisjoner, inndelt i avdeling A og B. Hver avdeling består av inntil 12 lag. Utvalget kan, dersom det er hensiktsmessig for serien totalt, korrigere divisjonene når det gjelder antall lag i avdelingen. Reglement sendes ut til samtlige oppmenn. Det er oppmennenes ansvar og formidle reglementet videre til sine medlemmer. 
1.2
For 7-er fotball er spilletiden 2 x 25 min. med 5 min. pause.


HBIK kan dispensere fra denne bestemmelsen.

1.3.
Ved avdelingsfinaler, Bergensmesterskapet, cup o.l. som ender uavgjort etter ordinær tid, skal det spilles ekstaomganger etter en pause på 10 min. Ekstraomgangene skal spilles med 2 x 5 min. uten pause mellom omgangene. Er resultatet fortsatt uavgjort, avgjøres finalen ved straffekonkurranse.

1.4.     Avdelingsvinnerne i divisjonene spiller om tittelen "Divisjonsmester". Det spilles ikke om 3. og 4. plassen, men deles ut to 3. plasser. Lagene plikter å holde seg orientert om egen plassering.
Avdelingsvinnerne skal spille sluttspill om tittelen ”Bergensmester”
1.5.
Avvikling av cupkamper, se kampreglement for turneringen. 


1.6.
Fra hver avdeling i divisjonen rykker de to beste lagene en divisjon opp, og de to dårligste lagene en divisjon ned. Når det i en divisjon kun er 1 avdeling, og neste divisjon har 2 avdelinger, rykker kun vinnerne i avdelingene opp, og 2 lag i hver avdeling ned. Fra divisjonen med 1 avdeling rykker 2 lag ned. Lag som er strøket/trukket i løpet av seriespillet teller som nedrykkslag.

Tabellen rangeres etter følgende kriterier:
a) 
Poeng 
(Ved lik poengsum, teller uteblivelse til kamp til at laget kommer bak). 


b) 
Målscore


c)
Flest scorete mål


d)
Innbyrdes oppgjør

1.7.     De lag som etter bestemmelsene skal rykke ned, kan bli stående bare hvis det er ledig plass etter at lag fra underliggende divisjon er rykket opp.

1.8.     Lag som tidligere ikke har deltatt i fotballserien eller lag som ikke var påmeldt forrige sesong,                   spiller i laveste divisjon.

1.9.     For å kunne delta for et bedriftsidrettslag må utøveren være medlem av laget, være fylt 16 år.
           Er spilleren aktiv i den idrettsgren konkurransen omfatter, må spilleren være ansatt i bedriften. Spillere som spiller på dispensasjon kan ikke være aktiv i den idrettsgren konkurransen omfatter med mindre han/hun er over 30 år.
1.10.    Det er hvert lags egen plikt å undersøke (evt.i gjeldende fotballkrets) om en spiller har lov til å

            spille bedriftsfotball. Manglende kjennskap til lover og bestemmelser eller vedtak som er fattet med hjemmel i loven, fritar ikke for straff.

1.11.   Hvis en aktiv ønsker å gå over til kun å delta i bedriftsidrett, inntrer en karantenetid på 6 måneder

           regnet fra siste obligatoriske kamp, hvis vedkommende er under 30 år og ikke ansatt i bedriften.
1.12.   Etter fylte 30 år, er en utøver som ikke er ansatt i bedriften, ansett som ikke aktiv.

1.13.   En spiller over 35 år kan spille på A-lag og old boys lag for sin bedrift uten å stå over kamper. Like fullt gjelder regelen om å stå over en kamp i høyere klasse for å kunne delta i en lavere klasse i ordinærserie. Spillere kan bare delta på ett lag samme dag.

1.14.   En spiller, som ikke er ansatt i bedriften, og er under 30 år, er aktiv når vedkommende deltar i obligatoriske terminfestede kamper, også B-kamper, reservelagskamper, juniorkamper eller i offisielle kamper. (Dette gjelder disp.spillere, barn o/16 år og ektefeller uten eget BIL).
1.15.    Deltagelse i private kamper mellom to lag medfører ikke at vedkommende spiller er aktiv  - slike kamper regnes ikke som offisielle kamper så sant disse kampene ikke er ledd i en cup eller serie. 

1.16.   En spiller som begynner i ny bedrift kan spille for sitt nye lag umiddelbart. Finnes det ikke                        fotballag på den nye bedriften kan det søkes dispensasjon etter gjeldende dispensasjonreglement.



1.17.   Et bedriftsidrettslag kan stille med flere lag i samme divisjon, men ikke i samme avdeling hvis det            er flere avdelinger i divisjonen.

1.18.   En spiller som har deltatt i kamp i en høyere divisjon må stå over en kamp i denne divisjonen – før

           han har lov til å delta i en lavere divisjon. Har en bedrift to lag i samme divisjon, må spilleren

           stå over en kamp for det laget vedkommende sist deltok for. En spiller kan kun delta på et lag samme dag.
1.19.   Det er tillatt å bruke vanlige fotballstøvler og/eller tekstilstøvler med gummi-/plastsåler uten

           stifter og skruknotter. Det er ikke tillatt å spille uten fottøy. Det er påbudt å bruke leggskinn.
OBS! I Vestlandshallen skal fottøy være rent!
1.20.   Bedriftsidrettslag som melder på mer enn ett lag i fotballserien, må stille med en dommer.



De lag som stiller med mer enn ett lag og stiller uten dommer, må betale et gebyr på kr.

           500,00. Vedtaket gjøres gjeldende fra sesongen 2009. (Gebyr ilegges kun dersom det avholdes

           dommerkurs).


2.   UTDRAG AV KAMPREGLEMENT 
2.1 Alle kamper i serie og cup berammes av HBIK ved fotballutvalget.


2.2 Avlysning av kamper skal skje gjennom kontoret med 72 timers varsel. Skjer avlysningen før fristen på 72 timer, ilegges laget et gebyr på kr. 800,-.
Skjer avlysningen senere enn 72 timer før kampstart, ilegges laget en bot på kr. 1000,-. Meldes det ikke fra om uteblivelse fra kamp, ilegges laget en bot på kr. 1500,-.
Avlyste kamper gir motstander 3 poeng, og målscore settes til 3-0 for stillende lag.
Strykes eller trekkes laget - ilegges laget en bot på kr. 2000,-
2.3 Det er ikke anledning til å utsette kamper. (Viser til 
reservasjonsmuligheten i innbydelsen).
Lagene har anledning til å omberamme kamper. Bytte av kamptid mellom lag skal fortrinnsvis skje innen egen avd. eller divisjon. Omberamming godkjennes kun når den er foretatt på eget skjema, og omberammingsgebyr på kr. 500,- er betalt. Frist for omberamming er 7 dager før kamp. Søknader som innkommer etter fristen har et omberammingsgebyr på kr. 800,- og kan kun godkjennes etter avtale med kontoret. Melding om godkjent omberamming sendes alle impliserte lag/dommere.

2.4 Det lag som er først nevnt i terminlisten er teknisk arrangør. Ved draktkollisjon skal hjemmelag se til at det blir levert ”vester” til bortelag. Opplysninger om lagenes godkjente drakter blir gitt i årets terminliste.
2.5 LAGKAPTEINENS ANSVAR: - Lagkapteinen er bindeleddet mellom dommer og spillere, og skal bære synlig armbind på venstre arm. Kapteinen skal påse at spillerne retter seg etter regelverk og dommerens anvisninger. Denne skal også delta i loddtrekning før kampen for valg av banehalvdel og avspark. Kapteinen skal underrette dommer og motstanders kaptein før disse forlater spillebanen eller dens område dersom protest vil bli nedlagt.
2.6 Begge lag stiller med en reglementert ball. Ved flomlyskamper skal ballen være lys (hvit).    


2.7 LAGLEDERS ANSVAR: - Lagleder plikter å sørge for at utøverne kjenner reglementet og spille- og konkurranseregler som gjelder. Lagleder har ansvaret for at laget møter på spillebanen til fastsatt tid. Denne skal også sørge for riktig og fullstendig utfylling av dommerkortet. Vedkommende skal også sørge for oppgjør til dommer (kr. 200,- pr. lag + bom/kjøring). Lag som ikke gjør opp med dommer etter gjeldende regler, blir ilagt kr. 500,- i gebyr. Ved tredje gang blir laget strøket.

2.8 Dersom et lag unnlater å møte i spilleklar stand uten lovlig forfall eller unnlater å spille, regnes kampen for vunnet av motstander. Enkelte spilleres uteblivelse regnes ikke som lovlig forfall. Det tillates en ventetid på 5 min., men dommeren kan tillate at denne ventetiden overskrides dersom han er overbevist om at forsinkelsen er uforskyldt, og at den ikke vil hindre avviklingen av de påfølgende kamper.

2.9 Begge lag skal før hver kamp påføre spillernes for - og etternavn på dommerkortet. Dommerkortet skal være lesbart utfylt. Hjemmelag (teknisk arr) er ansvarlig for at dommerkort er utfylt av begge lag før kamp. 
Bruk av ulovlig spiller vil medføre gebyr på kr. 1000,- og tap av kamp. Straffen er ut fra bedriftsidrettens straffebestemmelser § 2 forgåelser pkt. b, og § 3 sanksjoner pkt. b og c.

2.10 I alle kamper skal det benyttes nøytral dommer. Møter ikke dommeren opp til fastsatt tid, kan kampen dømmes av dommer som er godkjent av begge lags kapteiner. Godkjenningen skjer skriftlig på dommerkortet før kampen begynner.

Begge lag skal så langt som mulig forsøke å få kampen avviklet.

2.11 Dommer skal se til at dommerkortene er i ”kassen” før kampstart. Dommeren skal møte så tidlig at kampen kan begynne til fastsatt tid, og at han kan kontrollere bane- og spillemateriell, drakter og at dommerkortet er riktig utfylt. Dommeren plikter å påse at regel 2.10 etterfølges.
2.12 Et lag må bestå av minst 5 spillere i 7er, for å kunne begynne kampen. 

2.13 Innbytte skal skje ved midtlinjen og kun under stans i spillet. Ved keeperbytte skal dommer varsles. 7er-fotball, (Herrer, Oldboys, Veteran og Damer), har egne regler; se lengre bak i terminlisten.

2.14 En spiller må være fylt 16 år for å kunne delta i serien. En spiller kan spille old-boys etter fylte 35 år. En spiller kan spille Veteran etter fylte 45 år.
MERK tilpassete regler: 
Old Boys har 35 års min. grense; men du kan benytte 2 spillere på banen som min. må være fylt 30 år. 
Veteran har 45 års min. grense; men du kan benytte 2 spillere på banen som min. må være fylt 40 år.(Dere trenger ikke søke om disse spillerne; men laget er selv ansvarlig for å følge regelverket).

2.15 Utvist spiller. En spiller som blir utvist skal automatisk stå over neste kamp uten nærmere underretning fra dommer eller fotballutvalg. Ved 3 gulekort må spiller stå over 1 -en- påfølgende obligatoriske kamper for laget. Det er lagets ansvar å påse at utviste spillere overholder spilleforbudet. Tilleggsstraff trer først i kraft når underretning foreligger. Utvist spiller må uoppfordret sende sin forklaring innen 24 timer etter kampslutt. I motsatt fall blir saken ene og alene avgjort på grunnlag av dommerens rapport. Begrunnet avgjørelse skal gis de involverte parter i rek.brev eller på annen etterviselig måte. 

2.16 Uteblivelse fra kamp. 
Når et lag unnlater å møte til kamp gjelder følgende: 
Hvis laget gir beskjed til kontoret innen 72 timer før kampstart ilegges laget et gebyr på kr 800,-.  Hvis laget gir beskjed senere enn 72 timer før kampstart ilegges laget et gebyr på kr 1000,-. Meldes det ikke fra om uteblivelse fra kamp, ilegges laget en bot på kr. 1500,-.

Ved første og andre gangs uteblivelse ilegges laget et gebyr, motstander får poengene.
Målscore settes til 0-3.
Ved annen gangs uteblivelse ilegges laget gebyr som ved første gangs uteblivelse. 
Ved tredje gangs uteblivelse strykes laget fra seriespill, alle kamper som laget har spilt annulleres og laget flyttes ned 2 divisjoner ved evt. påmelding til serien sesongen etter. I tillegg ilegges laget gebyr som ved første gangs uteblivelse.

OBS:
Lagene blir også ilagt bot ved uteblivelse til kamp i sluttspillet.

Laget må uoppfordret sende inn forklaring på uteblivelse innen 5 dager etter oppsatt kampdato.  Forklaringen sendes kontoret. Fotballutvalget avgjør saken på bakgrunn av de opplysninger som foreligger. Ankeinstans er Hordaland Bedriftsidrettskrets ved styret..
All korrespondanse skjer med ordinær sending. (Ikke rek.) 

2.17 Ved Spillets begynnelse og gjenopptagelse: "Myntkast" foretaes og det laget som vinner "Myntkastet" velger hvilket mål det vil angripe i første omgang. Motstanderen tar avspark.

3. 
PROTEST OG APPELLREGLEMENT  
3.1.     Det lag som ønsker et resultat kjent ugyldig, må nedlegge protest. (Se pkt. 2.5)
3.2.     Gjelder protesten spilleberettiget til kamp, må den være sendt inn innen 5 virkedager etter kampdagen.

3.3
Gjelder det forhold under kampen, må lagets kaptein melde fra til motstanders kaptein og 
dommer innen de har forlatt spillebanen eller dens omgivelser, om at protest vil bli nedlagt.


Protesten må sendes vedkommende myndighet (Fotballutvalget) innen 5 virkedager etter kampdagen.

3.4.     Protestgebyret på kr. 500,- må sendes samtidig med protesten.

3.5.     Protestgebyret tapes hvis protesten ikke blir tatt til følge eller trekkes tilbake.

3.6.     En protest blir ikke tatt opp til behandling før gebyret er betalt, og blir avvist hvis dette ikke foreligger innen fristens utløp.

3.7.     Avgjørelsen av en protest skal begrunnes og meddeles partene i rek. brev eller på annen etterviselig

           måte. Det skal samtidig gis opplysninger om appellinstans og frister for denne.

3.8.     Den som er uenig i avgjørelsen av en protest kan appellere den.

3.9.    Appell over Fotballutvalgets avgjørelse skal sendes styret i HBIK, men Fotballutvalget må underrettes.

3.10.  Appell over fotballutvalgets avgjørelse sendes styret i HBIK, Fotballutvalget må underrettes.

3.11.  Både protester og appeller skal underskrives av bedriftsidrettslagets lederer og sendes vedkommende myndighet rekommandert, eller innleveres mot datert kvittering.

3.12.  Appell må være innsendt innen 5 virkedager etter at avgjørelsen er mottatt.

3.13.  Appellgebyret på kr 1000,- må sendes inn sammen med appellen.

3.14.  Appellgebyret tapes hvis appellen ikke blir tatt til følge eller trekkes tilbake.

3.15.  En appell blir ikke tatt opp til behandling før gebyret er betalt.

Når det gjelder NBFs straffereglement, henvises til "Håndbok for bedriftsidrett".

      

Protestgebyr skal betales til:
Hordaland Bedriftsidrettskrets
Postboks 6143 Postterminalen

5892  BERGEN


  Bankgironr. 3412 18 04516

Mrk. innbetalingen med protest/appell og lagets navn. 



Bedriftsfotball 2018
4. REGLEMENT FOR VESTLANDSHALLEN:

For at ALLE skal trives, må vi ha noen SPILLEREGLER som gjelder ALLE!

· SNUS og TYGGIS er strengt forbudt hos oss (hygiene og trivsel). Dette gjelder ALLE!

· Mat, frukt, nøtter, kjeks osv. kan nytes i vestibyle/garderobe. Ikke i spillehallen (hygiene og trivsel). Dette gjelder ALLE!

· «Snarveien» over banen skal ikke brukes! Har ditt lag kamp eller noen skal se/hente noen på  bane del B eller C bruker man gangveien rundt banen. Dette for å ikke forstyrre de som har kamp på banedelene, og alt tråkket på banene. Det samme gjør man når man er ferdig med kampen. 

· De som skal oppholde seg på spille matten er spillere, trenere. Tilskuere skal oppholde seg utenfor banen.

· Garderobene blir tildelt en ½ time før kampene starter og leveres tilbake en ½ time etter kampenes slutt.

Det er DU som ansvarlig for ditt lag, som står ansvarlig for at ALLE blir informert om SPILLEREGLENE i Vestlandshallen. Det er viktig at informasjonen om SPILLEREGLENE blir gitt ut.

En liten påminnelse med all ferdsel på gresset og rundt banen i Vestlandshallen:

Kan IKKE vaskes eller spyles

Kanskje noen er så heldige at nye drakter er blitt kjøpt inn?

Sloddemaskinen vår er IKKE glad i disse plastdingsene som henger på trøyer,shorts og strømper, gi ut draktsett i garderober, vestibyle og bruk boss spannet til embalasjen.

Noen har gjerne barn med seg, se til at disse har tilsyn, det er mange krinkelkroker i Vestlandshallen som kan være spennende å utforske, men det er ALLES eget ansvar å passe på. Snus, tyggegummi, mat og drikke reglene gjelder ALLE!

Hver lag må se til at medisinskrin taes med selv. Vestlandshallen har ikke dette.

Vi håper ALLE tar et tak, og innretter seg etter disse «spillereglene», vi lever av gressmatten vår og ønsker at den skal være i best mulig stand til enhver tid for ALLE!   

